חוק שירות המדינה (גמלאות) (תיקון מס' 63), התשע"ט-2019
הצעת חוק ממשלתית, הכנסת ה-20
פורסם: ספר החוקים, חוברת 2771, עמ' 135, 2019-01-06T00:00:00+02:00
חוק שירות המדינה (גמלאות) (תיקון מס' 63), התשע''ט–2019, מקל, לגבי פורשים מהמשטרה, משב"ס ומשירותי הביטחון, את התנאים להכללת תקופת שירות החובה בתקופת שירותם לעניין חישוב הפנסיה, כך שלעניין אותם תנאים יובאו בחשבון גם זמנים שבהם שירתו בכל אחד מהגופים האמורים או בשירות קבע בצה"ל. חישוב זה יחול גם על קצבאותיהם העתידיות של מי שכבר פרשו מהגופים האמורים.
נוסף על כך, החוק מחיל את הסדר הפנסיה התקציבית גם על שוטר, סוהר או עובד שירותי הביטחון ששירתו קודם לכן בשירות קבע בצה"ל, אם למרות ששירות הקבע החל אחרי 31.12.2003, ההתחייבות לשירות הקבע נעשתה כבר לפני המועד האמור, ובכפוף לתנאים הקבועים בחוק שעיקרם חובת החזרת כל הסכומים ששולמו בידי המדינה לקופת הגמל ותשלום הסכומים שנדרשים כתנאי להחלת הפנסיה התקציבית.